Document ID: 32006D0572

ODLOČBA KOMISIJE
z dne 18. avgusta 2006
o spremembi Odločbe 2005/393/ES glede območij z omejitvami zaradi bolezni modrikastega jezika v Španiji in na Portugalskem
(notificirano pod dokumentarno številko C(2006) 3700)
(Besedilo velja za EGP)
(2006/572/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1), in zlasti člena 8(3)(c) ter tretjega odstavka člena 19 Direktive,
ob upoštevanju naslednjega:
(1)
Direktiva 2000/75/ES določa pravila nadzora in ukrepe za boj proti bolezni modrikastega jezika v Skupnosti, vključno z določitvijo okuženih in ogroženih območij ter prepovedjo premikov živali z navedenih območij.
(2)
Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2) določa razmejitev globalnih geografskih območij, kjer morajo države članice vzpostaviti okužena in ogrožena območja („območja z omejitvami“) zaradi bolezni modrikastega jezika.
(3)
Španija je obvestila Komisijo, da so odkrili prisotnost vektorja na številnih novih obrobnih območjih območja z omejitvami.
(4)
Zato je treba ob upoštevanju razpoložljivih podatkov o ekologiji vektorja in razvoju njegove sezonske aktivnosti razširiti območje z omejitvami za Španijo.
(5)
Portugalska je obvestila Komisijo, da virus že od novembra 2005 ni prisoten v provincah Oleiros, Sertã in Vila de Rei.
(6)
Navedene province torej veljajo za proste bolezni modrikastega jezika in se ob predložitvi obrazložene zahteve Portugalske črtajo s seznama območij, ki so navedena kot območja z omejitvami.
(7)
Odločbo 2005/393/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2005/393/ES se spremeni v skladu s Prilogo k tej odločbi.
Člen 2
Ta odločba začne veljati dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 18. avgusta 2006

Labels: 0
3
8
6
18